UMUM Boleh, malah sunat hukumnya bagi seseorang dewasa yang belum diaqiqahkan, maka dia boleh melaksanakan aqiqah untuk dirinya sendiri. – – – – – – – – – – –  DALIL a) Imam Ahmad, Al-Bazzar dan At-Tabarani telah meriwayatkan tentang hadith Nabi SAW melakukan aqiqah untuk dirinya setelah dilantik menjadi Rasul, berdasarkan hadith yang diriwayatkan oleh Al-Baihaqi: أَنَّ النَّبِيَّ صَلَّى اللَّهُ عَلَيْهِ وَسَلَّمَ عَقَّ عَنْ نَفْسِهِ بَعْدَ النُّبُوَّةُ Maksudnya: “Bahawasanya Nabi SAW melakukan aqiqah untuk dirinya sendiri setelah dilantik menjadi Nabi” (Sabil Al-Muhtadin, MS 233 : Edisi Jawi) b) Syeikh Muhammad Arsyad Al-Banjari berkata: “Sunat mengerjakan aqiqah untuk dirinya (setelah dewasa) kerana memperolehi semula barang yang luput (kemampuan)”. Hal ini berdasarkan pandangan Al-Imam Ibnu Hajar Al-Asqalani dalam Tuhfah Al-Muhtaj. (Sabil Al-Muhtadin, MS 233 : Edisi Jawi) ” c) Dipetik daripada Al-Kafi li Al-Fatawa, menyatakan bahawa: “Sunat hukumnya untuk seseorang yang dewasa yang belum diaqiqahkan untuk mengaqiqahkan dirinya sendiri sebagai tanda syukur kepada Allah atas nikmat kehidupan yang diberikan-Nya” (AL-KAFI #633 : HUKUM AQIQAH BAGI DIRI SENDIRI) https://muftiwp.gov.my/artikel/al-kafi-li-al-fatawi/787-al-kafi-633-hukum-aqiqah-bagi-diri-sendiri